कृष्ण त चौधरी दे उठी जने परैंत में इक्कला उत्थें फुड़ी पर पेदा रेया। बदलै कृष्ण मेरे कोल आया पर मूयां च दन्द नईं हे। इच्चिरै गी चौधरी बी उत्थें उठी आया। कृष्ण आखन लगा जे तरी धियु गी मेरे कन्ने सच्चा हिरख नईं ऐ। इस्सै करी मेरे दन्द गैब होई गे न। चौधरी गर्जेया-‘ए धोखा ऐ ? तुस ठग्ग ओ पूरे।’ चौधरी दे दो आदमियें बड़ी बुरी चाली स्हाड़ी तलाशी लेई पर दन्द कुत्थें लब्बने हे। असें गी बाहर धिक्की लाया गेया। बेह्‌ड़े च खच्चरें आले गी बी लगभग पंजा आदमियें घेरी रक्खे दा हा। सब्बनीं दे हत्थें च भल्लां बरछे हे। चौधरी ने स्हाड़े अल सार्त कराइयै चीकदी बुआजै च आखेया-‘लेई जाओ इनेंगी काली माता दे मन्दर ते बलि देई देयो।’